Buyuk Britaniya o‘z yalpi ichki mahsulotining 2 foizini NATOga ajratishni davom ettiradi. Bu haqda mamlakat bosh vaziri Tereza Mey BMT Bosh assambleyasidagi nutqida aytib o‘tdi. Meyning aytishicha, Buyuk Britaniya Yevropa Ittifoqidan chiqishiga qaramasdan, o‘z xalqaro majburiyatlariga sodiq qoladi. "Biz o‘z majburiyatlarimizni bajarishni davom ettiramiz va yalpi ichki mahsulotimizning 2 foizini mudofaa ehtiyojlari uchun ajratamiz", deb aytdi Mey.